VELETEK VAGYOK MINDENNAP – ELŐKÉSZÍTŐ JÁTSZMA – TOTO / 7.

1. Melyik igaz döntéseinkkel kapcsolatban?

A: Ami megtörtént, azon már úgysem lehet változtatni, felesleges elemezgetni

B: A példa segít jó döntést hozni   

C: Csak a gyerekeket segíti, és csak a jó példa

2. Helyesnek tartod-e, hogy a hittanverseny feladatainak egy része élethelyzetekre kérdez rá?

A: Nem, mert jó megoldás nem létezik vagy több jó is van    

B: Igen, mert a tudás mellett fontos, hogy a megvalósításra is figyeljünk  

C: Igen, mert csak akkor ér valamit a hitünk, ha tökéletesek a tetteink

3. Melyik a keresztúti ájtatosságot kísérő énekünk?

A: Szívünk lelkünk most kitárjuk, utad Jézus veled járjuk….

B: Bűnös lelkek szent-misére, tisztulásra jöjjetek, keresztúton elkísérni, azt ki meghalt értetek…

C: Hogyha hozzád járulunk, szemünk könnybe lábad, úgy csókoljuk, ó Urunk….

4. Mit ünnepelt Jézus az utolsó vacsorán?

A: az Egyiptomból való szabadulást

B: földi pályafutásának végét  

C: az Úr napját

5. Nem hívő osztálytársad /nem messze lakik tőletek/, éppen akkor érkezik, hogy segítsél a tanulásban, amikor a vasárnapi szentmisére indulnál. Mit teszel?

A: Mondom, hogy másik misére nem tudok menni, de utána szívesen segítek

B: Mondom, hogyha eljön velem a misére, csak akkor segítek neki

C: Otthon maradok és segítek, mert ez így fontosabb tanúságtétel, mint a mise

6. Karcsi fél órával korábban érkezik a misekezdet előtt, hogy a sekrestyésnek segíthessen előkészíteni a szükséges dolgokat, meg a ministránsokat öltöztetni. Melyik szándékot tartod jónak?

A: Csak azért csinálja, hogy megdicsérjék     

B: Örömet jelent neki a szolgálat, még áldozatot is képes hozni érte   

C: Azért muszáj segíteni, mert a sekrestyés nem tudja jól

7. A Szentatya gyermekkorában gyakran ministrál a szentmiséken, és ezt a szolgálatot áhítattal végzi, ugyanakkor örül a tréfának, a játéknak, a kirándulásnak. Amikor a papi hivatás mellett dönt, változik-e ilyen téren?

A: Nem, sőt a mai napig, betegsége ellenére derűs, szereti a tréfát, a sportot    

B: Igen, változott, egy jó paphoz nem illik a tréfa, a játék, a sport   

C: Teljesen még nem tudott megváltozni, de a mai napig törekszik arra, hogy ilyen felesleges dolgokra ne vágyakozzék 

8. Mit vállal a szülő gyermeke keresztelésekor?

A: Hogyha nagyobb lesz a gyermeke, engedi szabadon dönteni, akar-e hittanra járni 

B: Hogy a különórák mellett a hittanra is elhordja gyermekét    

C: Hogy szép keresztény életével kedvet csinál gyermekének a Jézus melletti döntéshez

9. Jézus életének mely mozzanata biztat arra, hogy szenvedés idején keressünk imádkozó társakat?

A: Amikor a Miatyánk imára tanítja az apostolokat  

B: Amikor arra kéri tanítványait, hogy virrasszanak, imádkozzanak vele  

C: Amikor azt mondja Péternek: Távozz tőlem...

10. Helyes volt-e, hogy a Püspöki Kar ismertette véleményét az egyházi iskolákkal kapcsolatban a TV-ben, a Katolikus Krónikában?

A: Igen, hiszen a műsor pont ezért van     

B: Nem, mert nem biztos, hogy egyezik a véleménye a nagy többséggel  

C: Nem, mert a Kormány ellenében a Kormány pénzén nem tisztességes ezt tenni
